CELEX: 32022R0437
Language: lv
Date: 2022-03-16 00:00:00
Title: Komisijas Īstenošanas regula (ES) 2022/437 (2022. gada 16. marts), ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū atjauno darbīgās vielas oglekļa dioksīda apstiprinājumu un groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ)

17.3.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 89/3
               
            
         KOMISIJAS ĪSTENOŠANAS REGULA (ES) 2022/437
         (2022. gada 16. marts),
         ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū atjauno darbīgās vielas oglekļa dioksīda apstiprinājumu un groza Komisijas Īstenošanas regulas (ES) Nr. 540/2011 pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1107/2009 (2009. gada 21. oktobris) par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 20. panta 1. punktu,
         tā kā:
         
                     (1)
                  
                  
                     Komisijas Direktīva 2008/127/EK (2) oglekļa dioksīdu kā darbīgo vielu iekļāva Padomes Direktīvas 91/414/EEK (3) I pielikumā.
                  
               
                     (2)
                  
                  
                     Darbīgās vielas, kas iekļautas Direktīvas 91/414/EEK I pielikumā, tiek uzskatītas par apstiprinātām uz Regulas (EK) Nr. 1107/2009 pamata un ir norādītas Komisijas Īstenošanas regulas (ES) Nr. 540/2011 (4) pielikuma A daļas sarakstā.
                  
               
                     (3)
                  
                  
                     Īstenošanas regulas (ES) Nr. 540/2011 pielikuma A daļā noteiktais darbīgās vielas oglekļa dioksīda apstiprinājums zaudē spēku 2022. gada 31. augustā.
                  
               
                     (4)
                  
                  
                     Komisijas Īstenošanas regulas (ES) Nr. 844/2012 (5) 1. pantā norādītajā laikposmā saskaņā ar minētā panta noteikumiem tika iesniegts pieteikums uz darbīgās vielas oglekļa dioksīda apstiprinājuma atjaunošanu.
                  
               
                     (5)
                  
                  
                     Pieteikuma iesniedzējs iesniedza papildu dokumentāciju, kas vajadzīga saskaņā ar Īstenošanas regulas (ES) Nr. 844/2012 6. pantu. Ziņotāja dalībvalsts atzina, ka pieteikums ir pilnīgs.
                  
               
                     (6)
                  
                  
                     Ziņotāja dalībvalsts, apspriedusies ar otru ziņotāju dalībvalsti, sagatavoja atjaunošanas novērtējuma ziņojuma projektu un 2019. gada 17. decembrī to iesniedza Eiropas Pārtikas nekaitīguma iestādei (“Iestāde”) un Komisijai.
                  
               
                     (7)
                  
                  
                     Iestāde atjaunošanas novērtējuma ziņojuma projektu nosūtīja pieteikuma iesniedzējam un dalībvalstīm komentāru sniegšanai un saņemtos komentārus nosūtīja Komisijai. Turklāt Iestāde publiskoja papildu kopsavilkuma dokumentāciju.
                  
               
                     (8)
                  
                  
                     2021. gada 4. maijā Iestāde paziņoja Komisijai secinājumu (6) par to, vai gaidāms, ka oglekļa dioksīds atbildīs Regulas (EK) Nr. 1107/2009 4. pantā noteiktajiem apstiprināšanas kritērijiem. 2021. gada 6. jūlijā Komisija Augu, dzīvnieku, pārtikas aprites un dzīvnieku barības pastāvīgajai komitejai iesniedza atjaunošanas ziņojumu un 2021. gada 1. decembrī – šīs regulas projektu.
                  
               
                     (9)
                  
                  
                     Komisija pieteikuma iesniedzēju aicināja par Iestādes secinājumu un – saskaņā ar Īstenošanas regulas (ES) Nr. 844/2012 14. panta 1. punkta trešo daļu – par atjaunošanas ziņojumu iesniegt komentārus. Pieteikuma iesniedzējs komentārus iesniedza, un tie tika rūpīgi izskatīti.
                  
               
                     (10)
                  
                  
                     Par vismaz viena darbīgo vielu oglekļa dioksīdu saturoša augu aizsardzības līdzekļa vienu vai vairākiem reprezentatīviem lietojumiem ir konstatēts, ka Regulas (EK) Nr. 1107/2009 4. pantā noteiktie apstiprināšanas kritēriji ir izpildīti.
                  
               
                     (11)
                  
                  
                     Saskaņā ar Regulas (EK) Nr. 1107/2009 14. panta 1. punktu saistībā ar tās 6. pantu, un ņemot vērā pašreizējās zinātnes un tehnikas atziņas, tomēr ir jāparedz zināmi nosacījumi.
                  
               
                     (12)
                  
                  
                     Tāpēc Īstenošanas regula (ES) Nr. 540/2011 būtu attiecīgi jāgroza.
                  
               
                     (13)
                  
                  
                     Lai atjaunošanas procedūru varētu pabeigt pirms minētās darbīgās vielas apstiprinājuma termiņa beigām, Komisijas Īstenošanas regula (ES) 2021/745 (7) oglekļa dioksīda apstiprinājuma termiņu pagarināja līdz 2022. gada 31. augustam. Tomēr, ņemot vērā to, ka lēmums par apstiprinājuma atjaunošanu tiek pieņemts pirms minētā pagarinātā perioda beigām, šī regula būtu jāpiemēro no datuma, kas ir agrāks par minēto datumu.
                  
               
                     (14)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Darbīgās vielas apstiprinājuma atjaunošana
            Darbīgās vielas oglekļa dioksīda apstiprinājumu atjauno, ņemot vērā šīs regulas I pielikumā minētos nosacījumus.
         
         
            2. pants
            Grozījumi Īstenošanas regulā (ES) Nr. 540/2011
            Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
         
         
            3. pants
            Stāšanās spēkā un piemērošanas sākums
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2022. gada 1. maija.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 16. martā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 309, 24.11.2009., 1. lpp.
         
         
            (2)  Komisijas Direktīva 2008/127/EK (2008. gada 18. decembris), ar ko groza Padomes Direktīvu 91/414/EEK, lai tajā iekļautu vairākas darbīgās vielas (OV L 344, 20.12.2008., 89. lpp.).
         
            (3)  Padomes Direktīva 91/414/EEK (1991. gada 15. jūlijs) par augu aizsardzības līdzekļu laišanu tirgū (OV L 230, 19.8.1991., 1. lpp.).
         
            (4)  Komisijas Īstenošanas regula (ES) Nr. 540/2011 (2011. gada 25. maijs), ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).
         
            (5)  Komisijas Īstenošanas regula (ES) Nr. 844/2012 (2012. gada 18. septembris), ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (OV L 252, 19.9.2012., 26. lpp.).
         
            (6)  EFSA (Eiropas Pārtikas nekaitīguma iestāde) Journal 2021; 19(5): 6605, 44 lpp. doi:10.2903/j.efsa.2021.6605. Pieejams tiešsaistē: www.efsa.europa.eu.
         
            (7)  Komisijas Īstenošanas regula (ES) 2021/745 (2021. gada 6. maijs), ar ko attiecībā uz apstiprinājuma perioda pagarināšanu darbīgajām vielām alumīnija amonija sulfātam, alumīnija silikātam, beflubutamīdam, bentiavalikarbam, bifenazātam, boskalīdam, kalcija karbonātam, kaptānam, oglekļa dioksīdam, cimoksanilam, dimetomorfam, etefonam, tējas koka ekstraktam, famoksadonam, tauku destilācijas atliekām, taukskābēm C7–C20, flumioksazīnam, fluoksastrobīnam, flurhloridonam, folpetam, formetanātam, giberelskābei, giberelīniem, heptamaloksilglikānam, hidrolizētiem proteīniem, dzelzs sulfātam, metazahloram, metribuzīnam, milbemektīnam, Paecilomyces lilacinus celmam 251, fenmedifāmam, fosmetam, pirimifosmetilam, augu eļļām/rapšu sēklu eļļām, kālija hidrogēnkarbonātam, propamokarbam, protiokonazolam, kvarca smiltīm, zivju eļļai, dzīvnieku vai augu izcelsmes repelentiem (pēc smaržas)/aitu taukiem, S-metolahloram, taisnās ķēdes lepidopterānferomoniem, tebukonazolam un urīnvielai groza Īstenošanas regulu (ES) Nr. 540/2011 (OV L 160, 7.5.2021., 89. lpp.).
      
      
         
            I PIELIKUMS
            
                        Parastais nosaukums,identifikācijas numuri
                     
                     
                        
                           IUPAC nosaukums
                     
                     
                        Tīrība (1)
                        
                     
                     
                        Apstiprināšanas datums
                     
                     
                        Apstiprinājuma termiņa beigas
                     
                     
                        Īpaši noteikumi
                     
                  
                        Oglekļa dioksīds
                        
                           CAS Nr.: 124-38-9
                        
                           CIPAC Nr.: 844
                     
                     
                        Oglekļa dioksīds
                     
                     
                        999 g/kg
                        Šos piemaisījumus uzskata par toksiskiem, un tehniskajā materiālā tie nepārsniedz šādu līmeni:
                        fosfāna tilpumkoncentrācija – maks. 0,3 ppm,
                        benzola tilpumkoncentrācija – maks. 0,02 ppm,
                        oglekļa monoksīda tilpumkoncentrācija – maks. 10 ppm,
                        metanola tilpumkoncentrācija – maks. 10 ppm,
                        ciānūdeņražskābes tilpumkoncentrācija – maks. 0,5 ppm
                     
                     
                        2022. gada 1. maijs
                     
                     
                        2037. gada 30. aprīlis
                     
                     
                        Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā apstiprinājuma atjaunošanas ziņojuma secinājumus par oglekļa dioksīdu un jo īpaši tā I un II papildinājumu.
                        Šajā vispārējā novērtējumā dalībvalstis īpašu uzmanību pievērš:
                        
                                    —
                                 
                                 
                                    pienācīgai ventilācijai (piem., ar “apliecinājumu par to, ka telpā nav kaitīgas gāzu koncentrācijas”), pirms cilvēki var atgriezties apstrādātajās un/vai apkārtējās teritorijās (piem., kamerās, ēkās un silosos),
                                 
                              
                                    —
                                 
                                 
                                    vajadzīgajai rezidentu buferzonai (jāpārlūko atkarībā no vēja ātruma dažādās dalībvalstīs).
                                 
                              Lietošanas nosacījumos pēc vajadzības ietver riska mazināšanas pasākumus.
                     
                  
               (1)  Sīkāka informācija par darbīgās vielas identitāti un specifikāciju sniegta atjaunošanas ziņojumā.
         
      
      
         
            II PIELIKUMS
            Īstenošanas regulas (ES) Nr. 540/2011 pielikumu groza šādi:
            
                        1)
                     
                     
                        A daļā 225. ierakstu par oglekļa dioksīdu svītro;
                     
                  
                        2)
                     
                     
                        B daļā iekļauj šādu ierakstu:
                        
                                    Nr.
                                 
                                 
                                    Parastais nosaukums,identifikācijas numuri
                                 
                                 
                                    
                                       IUPAC nosaukums
                                 
                                 
                                    Tīrība  (1)
                                    
                                 
                                 
                                    Apstiprināšanas datums
                                 
                                 
                                    Apstiprinājuma termiņa beigas
                                 
                                 
                                    Īpaši noteikumi
                                 
                              
                                    
                                       “150
                                    
                                 
                                 
                                    Oglekļa dioksīds
                                    
                                       CAS Nr.: 124-38-9
                                    
                                       CIPAC Nr.: 844
                                 
                                 
                                    Oglekļa dioksīds
                                 
                                 
                                    999 g/kg
                                    Šos piemaisījumus uzskata par toksiskiem, un tehniskajā materiālā tie nepārsniedz šādu līmeni:
                                    fosfāna tilpumkoncentrācija ne vairāk kā 0,3 ppm,
                                    benzola tilpumkoncentrācija ne vairāk kā 0,02 ppm,
                                    oglekļa monoksīda tilpumkoncentrācija ne vairāk kā 10 ppm,
                                    metanola tilpumkoncentrācija ne vairāk kā 10 ppm,
                                    cianūdeņraža tilpumkoncentrācija ne vairāk kā 0,5 ppm
                                 
                                 
                                    2022. gada 1. maijs
                                 
                                 
                                    2037. gada 30. aprīlis
                                 
                                 
                                    Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā apstiprinājuma atjaunošanas ziņojuma secinājumus par oglekļa dioksīdu un jo īpaši tā I un II papildinājumu.
                                    Šajā vispārējā novērtējumā dalībvalstis īpašu uzmanību pievērš:
                                    
                                                —
                                             
                                             
                                                pienācīgai ventilācijai (piem., ar “apliecinājumu par to, ka telpā nav kaitīgas gāzu koncentrācijas”), pirms cilvēki var atgriezties apstrādātajās un/vai apkārtējās teritorijās (piem., kamerās, ēkās un silosos),
                                             
                                          
                                                —
                                             
                                             
                                                vajadzīgajai rezidentu buferzonai (jāpārskata atkarībā no vēja ātrumam dažādās dalībvalstīs).
                                             
                                          Lietošanas nosacījumos pēc vajadzības ietver riska mazināšanas pasākumus.”
                                 
                              
                  
               (1)  Sīkāka informācija par darbīgās vielas identitāti un specifikāciju sniegta atjaunošanas ziņojumā.